CELEX: 32012D0796
Language: fi
Date: 2012-12-17 00:00:00
Title: 2012/796/EU: Komission täytäntöönpanopäätös, annettu 17 päivänä joulukuuta 2012 , unionin kolmannesta taloudellisesta tuesta neuvoston direktiivin 2000/29/EY nojalla vuosina 2006 ja 2007 Bursaphelenchus xylophilus (Steiner et Buhrer) Nickle et al. puuntuhoojan (mäntyankeroisen) torjumisesta Portugalille aiheutuneisiin menoihin (tiedoksiannettu numerolla C(2012) 9356)

19.12.2012   
            
            
               FI
            
            
               Euroopan unionin virallinen lehti
            
            
               L 349/66
            
         KOMISSION TÄYTÄNTÖÖNPANOPÄÄTÖS,
   annettu 17 päivänä joulukuuta 2012,
   unionin kolmannesta taloudellisesta tuesta neuvoston direktiivin 2000/29/EY nojalla vuosina 2006 ja 2007 Bursaphelenchus xylophilus (Steiner et Buhrer) Nickle et al. puuntuhoojan (mäntyankeroisen) torjumisesta Portugalille aiheutuneisiin menoihin
   (tiedoksiannettu numerolla C(2012) 9356)
   (Ainoastaan portugalinkielinen teksti on todistusvoimainen)
   (2012/796/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 23 artiklan 6 kohdan,
   sekä katsoo seuraavaa:
   
               (1)
            
            
               Komission päätöksellä 2006/923/EY (2) hyväksyttiin unionin taloudellinen tuki Portugalin käyttöön ottamalle toimenpideohjelmalle, jolla pyrittiin vuosina 2006 ja 2007 torjumaan Bursaphelenchus xylophilus (Steiner et Buhrer) Nickle et al. -puuntuhoojan (mäntyankeroisen) leviäminen muihin jäsenvaltioihin. Nämä toimenpiteet sisälsivät mäntyankeroisen välittäjähyönteisten isäntäpuista vapaan rajan, jäljempänä ’avohakkuuvyöhyke’, luomisen.
            
         
               (2)
            
            
               Päätöksellä 2006/923/EY myönnetty taloudellinen tuki perustui Portugalin 28 päivänä heinäkuuta 2006 komissiolle toimittamaan mäntyankeroista koskevia lisätoimenpiteitä käsittelevään ohjelmaan sekä ohjelmaan liittyvään alustavaan budjettiin.
            
         
               (3)
            
            
               Päätöksessä 2006/923/EY vahvistettuihin toimiin liittyvät loppumaksut Portugalille suoritettiin kesäkuussa 2008.
            
         
               (4)
            
            
               Komission täytäntöönpanopäätöksellä 2011/851/EU (3) Portugalille myönnettiin lisäksi 3 986 138,36 euron arvosta unionin taloudellista lisätukea kattamaan heinäkuussa 2006 tehdyn alkuperäisen arvion ylittäviä tukikelpoisia menoja.
            
         
               (5)
            
            
               Kun kyseinen unionin taloudellinen lisätuki myönnettiin, Portugalin toimittamaan pyyntöön ei sisältynyt kaikkia avohakkuuvyöhykkeen luomiseen liittyviä laskuja.
            
         
               (6)
            
            
               Portugalin viranomaiset esittivät 5 päivänä joulukuuta 2011 päivätyssä kirjeessä tarkistetun pyynnön, joka koski 15 000 932,08:aa euroa. Kyseiseen pyyntöön sisältyi 4 915 405,87 euron suuruinen määrä, jota ei heinäkuussa 2010 suoritetun edellisen tarkastuksen (SANCO/10/2010) aikaan ollut vielä maksettu ja jota ei tuolloin voitu ilmoittaa osarahoituksen kannalta tukikelpoiseksi. Uuden pyynnön jäljelle jäävä osa muodostuu kasvaneista suurten havupuiden hakkuukustannuksista sekä pienten havupuiden hävittämiseen liittyvistä erillisistä menoista.
            
         
               (7)
            
            
               Maaliskuussa 2012 komissio suoritti tarkastuksen, joka koski Portugalin 5 päivänä joulukuuta 2011 toimittamia tietoja. Kun kaikki lisäpyyntöön liittyvät tositteet oli tutkittu, komission päätelmänä oli tarkastuskertomuksen perusteella, että ainoastaan maksettujen laskujen (koordinointikustannukset mukaan luettuina) tukikelpoinen määrä 5 044 839,72 euroa voitiin ottaa huomioon. Jäljelle jäävää osaa tuettaviksi pyydetyistä menoista ei todettu osarahoituksen kannalta tukikelpoiseksi, koska kyse on menoista, joille on täytäntöönpanopäätöksen 2011/851/EU nojalla jo myönnetty osarahoitusta (2 024 128,16 euroa), ja menoista, joita Portugali ei ollut perustellut riittävästi (pieniin puihin liittyvät 7 931 964,20 euroa).
            
         
               (8)
            
            
               Koska kyseiseen lisäpyyntöön sisältyvät toimenpiteet ovat luonteeltaan samanlaisia ja kohdistuvat samaan tarkoitukseen kuin päätöksessä 2006/923/EY vahvistetut toimenpiteet, on aiheellista myöntää samansuuruinen unionin taloudellinen tuki kuin kyseisessä päätöksessä, eli 75 prosenttia.
            
         
               (9)
            
            
               Yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 (4) 3 artiklan 2 kohdan a alakohdan mukaisesti kasvien terveyttä koskevat toimet rahoitetaan maataloustukirahastosta. Näiden toimenpiteiden varainhoitoa valvotaan edellä mainitun asetuksen 9, 36 ja 37 artiklan mukaisesti.
            
         
               (10)
            
            
               Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (5) 75 artiklan sekä Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23 päivänä joulukuuta 2002 annetun komission asetuksen (EY, Euratom) N:o 2342/2002 (6) 90 artiklan 1 kohdan mukaisesti toimielin tai viranomaiset, joille on siirretty päätöstä koskeva toimivalta, tekevät ennen menoihin sitoutumista rahoituspäätöksen, jossa määritetään menoja aiheuttavan toiminnan keskeiset osat.
            
         
               (11)
            
            
               Tämä päätös on Portugalin esittämän osarahoituspyynnön sisältämiä menoja koskeva rahoituspäätös.
            
         
               (12)
            
            
               Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Periaate
   Hyväksytään unionin kolmannen taloudellisen tuen myöntäminen kattamaan menoja, jotka aiheutuivat Portugalille vuosina 2006 ja 2007 avohakkuuvyöhykkeen luomisesta mäntyankeroisen torjumiseksi.
   2 artikla
   Unionin taloudellisen tuen määrä
   Edellä 1 artiklassa tarkoitetun unionin taloudellisen tuen enimmäismäärä on 3 783 629,79 euroa.
   3 artikla
   Tämä päätös on osoitettu Portugalin tasavallalle.
   
      Tehty Brysselissä 17 päivänä joulukuuta 2012.
      
         
            Komission puolesta
         
         Tonio BORG
         
            Komission jäsen
         
      
   
   
      (1)  EYVL L 169, 10.7.2000, s. 1.
   
      (2)  EUVL L 354, 14.12.2006, s. 42.
   
      (3)  EUVL L 335, 17.12.2011, s. 107.
   
      (4)  EUVL L 209, 11.8.2005, s. 1.
   
      (5)  EYVL L 248, 16.9.2002, s. 1.
   
      (6)  EYVL L 357, 31.12.2002, s. 1.